NOVENĂ LA FERICITA FECIOARĂ MARIA,

MAICA DIVINEI PROVIDENŢE
Simbol: De expus în timpul novenei o icoană a Fericitei Fecioare Maria, Maica Divinei Providenţe.

Introducere de citit la începutul primei zile a novenei: 
(din « Le Lodi della Madonna della Provvidenza » a mons. Aurelio Bacciarini)

Este Maica Domnului, a părintelui Alois, părintele nostru: de câte ori a îngenuncheat şi a privit-o pe Maica Sa, aşa cum un fiu își priveşte Mama în ceasul nevoii şi al durerii!

Este Maica Domnului din Casele părintelui Alois: astăzi fiii şi fiicele sale, oriunde s-ar afla, dincolo şi dincoace de mări, înalţă glasul rugăciunii lor către această dulce Mamă, şi vin cu gândul la acest altar unde devoţiunea la Maica Providenţei îşi are centrul cel mai duios şi cel mai viu.

Ei bine, lângă acest altar, la picioarele acestei Maici minunate, ce putem face noi, astăzi, dacă nu să ne unim glasul cu glasul care se ridică din toate casele noastre şi să cerem haruri şi să invocăm milă? 

O Sfântă Fecioară, o Maică mijlocitopare a tuturor harurilor,  roagă-te pentru poporul tău şi fă-i să-ți simtă ocrotirea pe toţi aceia care celebrează pioasa şi sfânta ta solemnitate. 

Ziua I

Cântec : Salve, Mater Providentiae
Lectură : (din « Elevazioni sulla nostra Madonna »)

Imaginea

Imaginea Maicii Domnului este toată o contopire de priviri, o contopire de suflete. E fusiunea dintre două inimi într-o singură inimă, într-o unică iubire. Mânuţa copilaşului se sprijină pe mâna ei. Braţul Mariei strânge trupuşorul lui Isus, al plăpândului Copil Isus care se abandonează pe sine însuşi lângă pieptul ei. Este iubire, privirea Fiului; iubire, privirea Mamei. Spune privirea ei : eşti al meu. Isus, cu atâta blândeţe, cu atâta tandreţe răspunde : sunt al tău. Nu e glasul, e palpitarea vieţii, e vibraţia sufletului care vorbeşte, care răspunde.

Aceasta e imaginea ; umană în formă; sunt o mamă şi un fiu. Divină în substanţă : sunt Isus şi Maria.

Reflecţie personală pe un fond muzical

Ne rugăm invocaţiunile liber :

(din invocaţiunile şi titlurile mariane ale Fondatorului)

- Mamă care ascunzi demnitatea de Mamă a Mântuitorului

* Toţi : Roagă-te pentru noi !
- Mamă a Cuvântului veşnic *

- Mamă preasfântă a tuturor celor vii *

- Mamă a oamenilor *

- Mamă universală *

- Mamă iubitoare *

- Mamă a lui Isus şi Mama noastră *

- Mamă a Fiului Preasfânt *

- Mamă preacurată a lui Isus Cristos *

- Mamă a Divinei Providenţe * 
Ne rugăm împreună:

O Marie, Maica Providenţei, ajută-ne să urcăm, pune mâna ta asupra noastră în urcuşul spiritual al acestei vieţi, pentru a-l putea urca pe ultimul în ziua morţii şi a judecăţii universale, din valea de lacrimi în ceruri. Atunci opera ta de providenţă va fi încheiată pentru fiecare dintre noi şi vom cânta în veşnicie milostivirile tale. Amin.

Cântec: O Maria, o Maria a Providenţei

Ziua a II-a

Cântec: Salve, Mater Providentiae

Lectură: (din „Elevazioni sulla nostra Madonna”)

Privirea lui Isus

Copilul este neputincios. Dar şi noi suntem. Lui îi este de ajuns o mişcare a voinţei sale pentru a risipi neputinţa, pentru a lua energia, atitudinea triumfătorului. Nu a voit aceasta; a voit slăbiciunea, mizeria, nevoia; a voit să fie micuţ, El, regele Veacurilor! Dar noi? Noi simţim că ne revoltăm la ideea umilirii, noi scuturăm capul, sub o greutate; noi căutăm a ne înălţa. Dar cum? Încrezându-ne în puterea noastră ori într-o altă putere umană. Chiar şi El, Regele veacurilor, va trebui să crească, va trebui să învingă; fiecare minut care trece înseamnă un progres în creşterea sa, înseamnă un pas pe calea sa. Dar ce face el deocamdată? Nu în jurul său caută puterea, dar în ceruri; El, micul Isus, îşi ridică ochii. Să ne ridicăm ochii, surorilor, după exemplul său, să ne ridicăm şi noi ochii. Ce află copilul, înălţându-şi astfel privirea nevinovată către cer? Vedeţi bine: el întâlneşte privirea Mariei. Să ne ridicăm ochii, vom întâlni privirea Mariei şi noi.
Reflecţie personală pe un fond muzical

Ne rugăm invocaţiunile liber:

(din invocaţiunile şi titlurile mariane ale Fondatorului)

- Marie, fiica cerului    
* Toţi: Roagă-te pentru noi!

- Marie, Stăpână şi Mamă *
- Marie, care l-ai iubit pe Isus al tău cu afecţiune preacurată *
- Marie, iubită la fel de Isus al tău *
- Marie, scumpa mea Mamă *

- Mamă blândă şi puternică *

- Mamă care îi cauţi pe fiii rătăciţi *

- Mamă a celor disperaţi *

- Mamă plină de evlavie, Marie preasfântă *

- Mamă a Divinei Providenţe *

Ne rugăm împreună:

O Fecioară Sfântă, binecuvântează Congregaţia noastră, păstreaz-o şi o apără ca pe un bun al tău. Îndepărtează de la dânsa pe duşmanul căruia deja într-o zi i-ai zdrobit capul; rămâi mereu cu noi, împarte cu dărnicie Fiicelor tale mângâierile tale de Mamă, supuselor tale harurile tale de Regină pentru ca, după ce şi noi vom corespunde Vocaţiei noastre şi ne vom împlini misiunea pe pământ, să putem veni toate pentru a lua parte la slava ta, acolo sus în cer, pentru toată veşnicia. Amin.

Cântec: Serviti di quest` umile ancella
Ziua a III-a

Cântec: Salve, Mater Providentiae

Lectură: (din „Elevazioni sulla nostra Madonna”)
Privirea Mariei

Mama şi-a plecat ochii şi îl vede pe Isus. A văzut în viaţa scurtă şi sfântă, în jurul său, oamenii mândri privind la înălţimea gloriei, ridicând capul sus, îmbătaţi de mărirea lor. Dar ea, şi-a plecat ochii cu umilinţă. În faţa splendorilor umane, şi-a plecat ochii; în faţa bogăţiei umane, în tot ceea ce nu era semn din cer, și-a coborât privirea cu umilinţă, cu sfială şi cu ochii plecaţi și-a văzut mereu nimicnicia sa. Dar iată că într-o zi, a simţit lângă inima ei bătăile unei inimi micuțe, pe mâna ei, atingerea unei mânuţe şi a plecat din nou privirea smerită şi a tresăltat de bucurie căci l-a văzut pe Isus, Fiul ei şi Dumnezeul ei. Dumnezeu se revelează celor smeriţi. Numai pe cel care fuge de lume, El îl face să simtă bătăile inimii sale, suflul divinei sale iubiri.  
Reflecţie personală pe un fond muzical

Ne rugăm invocaţiunile liber:
(din invocaţiunile şi titlurile mariane ale Fondatorului)
-Descendentă din familia regelui David

* Toţi: Roagă-te pentru noi !

-Creatură zămislită fără pata păcatului *
-Fecioară smerită *
-Marie preasfântă, care i-ai vorbit cu încredere lui Dumnezeu ca o fiică *
-Marie care ai trăit din credinţă *
-Marie, în care Dumnezeu şi-a aflat plăcerea *
-Marie, care ai devenit Mama Domnului pentru că ai fost smerită *

-Marie, Mireasa Celui Veşnic *

-Mamă a Cuvântului întrupat *

-Mamă a Divinei Providenţe * 
Ne rugăm împreună:

Aminteşte-ţi, o bună şi preamilostivă fecioară Marie, că ne-ai fost dată ca să fii providenţa noastră, sprijinul nostru. Pline de încredere în protecţia ta, alergăm la tine cerându-ţi ajutor şi asistenţă. Ţie îţi încredinţăm suferinţele noastre, vino să ne alini şi să ne întăreşti. Binecuvântează aspiraţiile şi operele noastre. Tu, căruia Isus nimic nu-i refuză, vino în ajutorul nostru. Ocroteşte sfânta Biserică, Patria, Congregaţia, pe superiori, familiile noastre, pe toţi cei care speră în tine şi pe cei care nu mai ştiu să te cheme. Deschide inima ta atât de bună, în care depunem preocupările noastre de fiecare zi. Şi întrucât ne eşti Mamă plină de iubire a Providenţei, primeşte cu bunătate rugăciunile noastre, mângâie-ne şi ascultă-ne acum şi întotdeauna. Amin.

Cântec: Ricevi-mi, o Madre     

Ziua a IV-a
Cântec: Salve, Mater Providentiae

Lectură: (din „Elevazioni sulla nostra Madonna”)
Priviri de Mamă şi de Regină

Desigur în fizionomia umană, în acest chip al nostru, capodoperă a esteticii divine, care se însufleţeşte tot din strălucirea sufletului, cea mai mare putere de expresie este în privire. Ca într-o puternică oglindă convergentă, tot astfel în privire se adună şi se reflectă apoi toate razele strălucitoare şi calde ale sufletului. O! acea privire a Mariei pe care noi am vrea să o vedem îndată, chiar în ceasul acesta şi în acest moment, este din contra mult departe de noi! Şi spre a ne mângâia în depărtarea exilului, simţim nevoia de a ne aduna, deseori, în faţa scumpei şi veneratei sale imagini. Fapt este că supranaturalul transfigurează cele mai celebre imagini care au o istorie de amintiri şi de fapte minunate şi le dă o atracţie cu totul diferită de atracţia artistică; frumuseţea lor e una cvasi spirituală pe care numai spiritul o înţelege. O! privirea lor! În ea stă puterea lor de atracţie; dar ce privire, pentru a-i simţi toată puterea misterioasă, nu trebuie să o întâlnim în ochii artei ci în ochii credinţei. [  ] O preablândă Mamă a Providenţei, îndreaptă-ţi privirea de mamă spre noi! Tu eşti Mama plină de grijă, tu  Fecioara iertării, tu speranţa noastră pe pământ! Fă ca să te putem avea ca Mamă glorioasă în ceruri. Doamna noastră a Providenţei, roagă-te pentru noi!
Reflecţie personală pe  un fond muzical

Ne rugăm invocaţiunile liber:

(din invocaţiunile şi titlurile mariane ale Fondatorului)

-Mamă a Celui Atotputernic

* Toţi: Roagă-te pentru noi!

- Mamă şi Fecioară neasemuită *

- Mamă glorioasă *

- Mamă evlavioasă *

- Mamă Fecioară preacurată *

- Mamă plină de milostivire *

- Mama noastră şi speranţa noastră *

- Mama şi Regina noastră *

- Mamă a Mântuitorului *

- Mamă a Divinei Providenţe * 
Ne rugăm împreună:

O Marie, Mamă a Providenţei,...(cf. Ziua I)

Cântec: Nome Dolcissimo

Ziua a V-a

Cântec: Salve, Mater Providentiae

Lectură: (din „Le Lodi della Madonna della Provvidenza” de Mons. Aurelio Bacciarini)

Vă puteţi imagina ce vă spune Maica Providenţei astăzi vouă, fiicelor sale? Aşa spune: „Fundamenta mea in montibus sanctis”: eu mi-am pus picioarele pe piscurile sfinţeniei. Voi, dacă vreţi să fiţi vrednice de mine, trebuie să mă urmaţi, cu efort zilnic şi neîncetat, pe muntele perfecţiunii”. Dacă o congregaţie religioasă tinde la perfecţiune, este o grădină în Biserica lui Dumnezeu, este o imagine a Paradisului, este o oază delicioasă pe acest nefericit pământ brăzdat de atât de multe nelegiuiri, e o sublimă mângâiere a inimii lui Dumnezeu, e un cenacol al Duhului Sfânt, unde se pregătesc pentru veşnicia cerului mulţimile care vor cânta cele mai înalte laude Mielului Isus Cristos, Regele Sfinţilor.

Dacă însă o congregaţie trăieşte fără fervoarea perfecţiunii, fără sete de sfinţenie, va fi grădină de ierburi inutile, va fi o familie de suflete istovite, care vor aduce foarte puţină glorie Domnului şi se vor bucura foarte puţin de triumful împărăţiei lui Dumnezeu. Fiice ale Sfintei Maria a Providenţei, faceţi să meargă congregaţia voastră mereu spre perfecţiune, spre sfinţenie. [   ] Sfântă Fecioară! Priveşte la aceste fiice ale tale şi fă ca să te urmeze pe căile celei mai generoase perfecţiuni!      

Reflecţie personală pe un fond muzical
Ne rugăm invocaţiunile liber:

(din invocaţiunile şi titlurile mariane ale Fondatorului)

-Casă a tuturor virtuţilor

* Toţi: Roagă-te pentru noi!

- Împărţitoare a harurilor divine *

- Fecioară Neprihănită, mamă spirituală a sufletelor *

- Fidelă administratoare a bunurilor pe care Dumnezeu le-a depus în tine *
- Smerită slujitoare *
- Marie, care ai atribuit orice glorie lui Dumnezeu *
- Marie, atotputernică prin har *
- Mama mea Maria, cereasca mea ocrotitoare *
- Mamă, Regina tuturor Sfinţilor *
- Mamă a Divinei Providenţe *
Ne rugăm împreună:

O Fecioară Sfântă, ...(ca la Ziua a II-a)

Canto: Madre sei di Provvidenza

Ziua a VI-a

Cântec: Salve, Mater Providentiae

Lectură: (din scrisoarea circulară a Maicii Rosa Costantini, n.12/51 – 21 septembrie 1980)

Suntem Fiice ale Sfintei Maria a Providenţei, avem „un nume care este un întreg program, pentru cine nu doreşte nimic altceva decât să trăiască sub aripile Providenţei lui Dumnezeu încrezătoare în ocrotirea Sfintei Fecioare care ne este împărţitoarea plină de iubire şi credincioasă”. (Reg. 1911). Îndată după celebrarea liturgică a sărbătorii Fericitului Alois Guanella, la 12 noiembrie, Biserica ne face să celebrăm solemnitatea patroanei noastre speciale şi deosebite, Preasfânta Maria, Mama Divinei Providenţe. Să o celebrăm cu toată afecţiunea filială care ne leagă de ea. [   ] Maica Domnului a Divinei Providenţe este Mama păcii noastre. În ea devine clar şi misterul divinei permisiuni, devin clare şi faptele care ne pot tulbura, întrista şi face să suferim, şi dominaţia dezolantă şi năvalnică a egoismului, constatarea mortificatoare a înaintării noastre obosită şi lentă spre sfinţenie. Vom spune că Mama Divinei Providenţe este Mama păcii noastre pentru că ea pune în spiritul celei ce i se încredinţează ei distanţa faţă de lucrurile trecătoare ale timpului. Să o venerăm, să o iubim pe această Mamă a noastră a Providenţei, să ne simţim Fiice în adâncul fiinţei noastre, şi de la ea vom avea din belşug daruri delicate precum: o rază de soare şi o pâine, o floare şi un cuvânt, o căinţă sinceră şi smerita recunoaştere a greşelilor noastre, posibilitatea de a şterge lacrimile fraţilor şi de a-i ajuta în nevoile lor şi de a deveni sprijinul lor şi mângâierea lor. Dacă vom trăi după credinţă şi după speranţa plină de bucurie, Maria va scrie şi în inima fiecăreia dintre noi autenticul poem al iubirii care este ea însăşi, şi ne va face să-l descoperim şi să ne bucurăm de el şi în noi însene. [   ] Să ne simţim unite în iubirea şi devoţiunea către Maica Domnului, Mama Divinei Providenţe, pe care o numim „Mama noastră, toată bună şi toată milostivă” şi să invocăm prin mijlocirea Fericitului Alois Guanella, puternica şi materna ei ocrotire asupra întregii noastre Familii Religioase. 
Reflecţie personală pe un  fond muzical

Ne rugăm invocaţiunile liber:

(din invocaţiunile şi titlurile mariane ale Fondatorului)

- Exemplu de Iubire Divină

* Toţi: Roagă-te pentru noi!

- Mijlocitoare a Mântuirii *  
- Pelerină neobosită *
- Marie, care l-ai avut cu tine pe autorul carităţii *
- Marie care te-ai străduit urmând exemplul lui Isus *
- Marie, femeie răbdătoare *
- Marie, puternică în încercări *
- Marie, Regina păcii *
- Marie, întru totul bună şi întru totul milostivă *

- Mamă a Divinei Providenţe *

Ne rugăm împreună:

Aminteşte-ţi... (ca în ziua a III-a)

Cântec: Voglio imparar da te

Ziua a VII-a

Cântec: Salve, Mater Providentiae

Lectură: (din scrisoarea circulară a Maicii Angela Cettini, n. 12-13 noiembrie 1965)         
Suntem în Novena de pregătire la dulcea Festivitate a Maicii noastre, Maica Divinei Providenţe. Să ne umplem sufletul cu vii sentimente de recunoştinţă şi de rugăciune [   ]. Recunoştinţa noastră să nu scadă nicicând iar rugăciunea noastră să fie neobosită. Să ne dăruim lui Isus prin Maria, cu multă Credinţă, Speranţă şi Iubire, în fiecare moment al zilei, oferind totul cu mare iubire, pentru a spori tot mai mult unirea noastră cu Dumnezeu: în această neîncetată rugăciune făcută din muncă, din suferinţă şi din caritate, să obţinem pentru Congregaţia noastră binecuvântări deosebite de la Preasfânta Maria şi rodnicie de bine, în orice ramură a activităţilor noastre actuale şi viitoare. [   ] Să o cinstim pe Divina noastră Mamă, rugând-o cu filială încredere: „O Fecioară Sfântă, binecuvântează Congregaţia noastră, ...(ca la rugăciunea finală din ziua I)” Amin.
 Reflecţie personală pe un fond muzical
Ne rugăm invocaţiunile liber:
(din invocaţiunile şi titlurile mariane ale Fondatorului)

-Regină plină de iubire

* Toţi: Roagă-te pentru noi!

- Mijlocitoare a Mântuirii *
- Preadulce grijă *
- Maestră în orice virtute *
- Femeie cu totul pură *
- Mireasă neprihănită *
- Fecioară rodnică *
- Mamă Sfântă *

- Mamă încântătoare *

- Mamă a Divinei Providenţe *

Ne rugăm împreună:

O Marie, Mamă a Providenţei, ... (ca la Ziua I)

Cântec: O Maria, o Maria di Provvidenza

Ziua a VIII-a

Cântec: Salve, Mater Providentiae

Lectură: (din scrisoarea circulară a Maicii Elena Salarici, n. 45-22 august 1996)

Sunt sigură că Maica Domnului va fi foarte mulţumită dacă noi toate, în mod personal şi intim, lângă chipul ei de Mamă şi în faţa lui Isus Euharistie vom căuta să dăm un răspuns la această întrebare: Ce loc ocupă Maria în viaţa mea? Această verificare e necesară pentru a putea preciza poziţia dimensiunii mariane în viaţa noastră spirituală şi de apostolat. [   ]

Fecioara Maria care a lucrat atât de mult cu iubire în familia din Nazaret să ne ajute să trăim în Congregaţie şi în Familia Guanelliană ca adevărate şi credincioase fiice, împărtăşind tot ceea ce suntem şi avem şi crescând zi de zi tot mai mult  într-o semnificativă comuniune de familie susţinută de puterea Sfintei Euharistii întrucât „pentru că este o singură pâine, noi, cei mulţi, suntem un singur trup, căci toţi ne împărtăşim din aceeaşi unică pâine” (1 Cor 10, 17).

Fondatorul ne invită să-i încredinţăm Mariei Familia noastră Religioasă spunându-ne: „Cereţi-i Fecioarei Sfinte să vă ia pe voi şi Congregaţia voastră sub mantia sa protectoare; iar în pacea lui Dumnezeu promisă oamenilor de bună voinţă, Casele Divinei Providenţe, unite într-o inimă şi într-o singură familie vor oglindi pe pământ Sfânta Familie”. (Reg. 1911).

Să privim la Maria cu credinţă, ea ne iubeşte şi va continua să ceară lui Isus pentru noi, ca şi la Cana, ceea ce ne lipseşte, lucrul de care avem nevoie în ordinea sfinţeniei personale şi a drumului de unitate în Congregaţie; iar Isus, ca şi atunci, nu ne va refuza ajutorul său, ci va asculta dorinţele sale de Mamă. 
Reflecţie personală pe un fond muzical
Ne rugăm invocaţiunile liber:

(din invocaţiunile şi titlurile mariane ale Fondatorului)

- Fecioară îmbrăcată în Soarele Dreptăţii, Isus Cristos

 * Toţi: Roagă-te pentru noi!

- Fecioară la care orice cuvânt este un parfum de virtute *
- Fecioară la care orice discurs e dulce ca un fagure de miere *
- Marie care nu vorbeşti despre tine, ci îl preamăreşti pe Cel Preaînalt *

- Marie, a cărei voinţă era de a-i plăcea lui Isus în toate *

- Marie, care ai trăit din credinţă *

- Marie, care ai suportat cu răbdare privaţiunile *

- Marie, care ai stat lângă Cruce *

- Mamă a Mântuitorului, care ai dus incontinuu dorul după Paradis *

- Mamă a Divinei Providenţe *

Ne rugăm împreună:

O Fecioară Sfîntă, ...(ca la Ziua a II-a)
Cântec: Ricevi-mi, o Madre

Ziua a IX-a

Cântec: Salve, Mater Providentiae

Prima lectură: (din scrisoarea circulară a Maicii Giustina Valicenti, n. 2/98 – noiembrie 1998)

Ne pregătim să o sărbătorim pe Maria, iubitoarea noastră Mamă a Providenţei; cât de mare e bucuria unei mame de a simţi că fiicele sale i se aseamănă! Voim ca în acestă sărbătoare să ne privim în ea, ca într-o mare oglindă, pentru a ne vedea asemănarea ori pentru a deveni conştiente de ce trăsătură lipseşte încă pentru a ne considera fiicele sale demne!

Însuşi părintele Guanella ne spune că este mângâietor de a ne numi Fiice ale Sf. Maria a Providenţei. Şi noi astăzi vrem să intrăm în gândirea Fondatorului pentru a înţelege în profunzime ce gândea el despre noi şi pentru noi. Da, e mângâietor pentru că stilul de viaţă pe care noi voim să-l trăim este cu totul întemeiat pe urmarea lui Isus, Fiul ei. E mângâietoare siguranţa că Dumnezeu, Tată Provident, prin materna mijlocire a Mariei, în fiecare zi ne ajută cu harul său pentru a se realiza miracolul de a face să strălucească în noi imaginea sa de providenţă în favoarea săracilor săi. 

Să o sărbătorim pe Maria, Mamă a Providenţei, însuşindu-ne identitatea de FIICE; să exprimăm în viaţa de zi cu zi „feminitatea noastră cu atitudini de sensibilitate, de fineţe, de tandreţe, să intensificăm intuiţia maternă, delicateţea în trăsături, respectul reciproc, milostivirea, blândeţea”, să traducem în concret toate acestea şi să ne-o reamintim reciproc pentru ca în fiecare Fiică a Sf. Maria a Providenţei să iradieze profunzimea fiinţei sale.

Îmi place să-mi amintesc mie, şi vouă tuturor geneza fiinţei noastre ca Fiice ale Sf. Maria a Providenţei în gândirea Fondatorului: în 1886 ne-a numit Slujitoare Sărace, în 1888 Victime ale Divinei Iubiri, în 1893 Fiice ale Preasfintei Inimi – Cruciuliţe, în 1894 Fiice ale Providenţei iar în fine, în 1896 Fiice ale Sfintei Maria a Providenţei. 

Este clar că în părintele Guanella nu este numai preocuparea de a ne da un nume ci, asemenea unui pictor, îşi completează capodopera, pictura sa, cu nuanţe de culori care exprimă frumuseţea imaginii.

Trebuie să fim în gândirea lui slujitoare din iubire după asemănarea lui Cristos; victime, capabile de jertfă; inimi înflăcărate de iubire, cu totul iubire pentru Domnul şi pentru aproapele; dar mai cu seamă Fiice ale Sf. Maria a Providenţei pentru a exprima că întru totul depindem şi totul aşteptăm de la Maria care este Mama noastră.

Să o sărbătorim pe Maria, exprimându-i din adâncul inimii că voim să fim Fiicele sale demne, că voim să ne angajăm în mod concret de a da mărturie cu viaţa că Dumnezeu este pentru noi Tată Provident. Aşadar, sărbătoare fericită, surorilor, şi când ne vom întâlni să ne putem descoperi reciproc mai „mariane” şi mai „providente” căci numai astfel întoarcerea noastră la origini va fi autentică şi plină de bucurie. 
Reflecţie personală pe un fond muzical

Ne rugăm invocaţiunile liber:
(din invocaţiunile şi titlurile mariane ale Fondatorului)

- Fiică a Veşnicului Tată

* Toţi: Roagă-te pentru noi!

- Femeie admirabilă *
- Glas al Celui Preaînalt *
- Frumoasă ca luna, aleasă ca soarele *
- Locuinţă, tabernacol şi tron al Celui Preaînalt *
- Marie, trezorieră a harurilor *
- Marie, mireasa Duhului Sfânt *
- Marie, ocrotitoarea Bisericii şi Mama credincioşilor *
- Mamă a Sfintei Inimi a lui Isus *
- Mamă a Divinei Providenţe *
Ne rugăm împreună:

Aminteşte-ţi, o bună şi milostivă fecioară... (ca la Ziua a III-a)

Încheierea Novenei:

A doua lectură: (din „Elevazioni sulla nostra Madonna”) 
Ziua Mamei

E ziua Mamei! Aşadar, pentru ea, florile şi darurile noastre. S-o înconjurăm strâns cu mulţimea inimilor noastre.

Trebuie să o sărbătorim cu vrednicie, trebuie să-i spunem... Cine va vorbi? Am venit aici toate în jurul acestei Mame grijulii astăzi de ziua ei, noi toate fiicele sale, cu elanul celei mai înflăcărate iubiri; ne-am înălţat inimile către dânsa şi ne-am plecat genunchiul, cu emoţie. Dar acum, cine va vorbi? Cine va fi în stare să exprime ce este în sufletul surorilor? Iată-l pe cel mai apropiat de ea, Fiul preaiubit, frăţiorul nostru. Isus. Aşadar, linişte. Isus să vorbească pentru noi. I-a spus de atâtea ori că o iubeşte; i-o repetă încă o dată pentru noi.

În micuţa Casă din Nazaret, era aşa cum îl vedem noi pe genunchii ei, lângă inima ei şi o privea aşa iar privirea şi glasul spuneau: Mamă, te iubesc! O Fratele nostru divin, o micule Isus adorat, repetă-i astăzi dulcile cuvinte, dar repetă-le şi în numele nostru, aşa: Mamă, te iubim! Şi atunci, cu glasul tău, le vom uni pe ale noastre într-un cor de binecuvântare şi de bucurie, făcut din implorări şi cereri, şi vom aştepta să coboare peste sărmanele noastre frunţi mâna ta, care ne acoperă, care pentru o oră îndepărtează de la noi simţământul mizeriei noastre şi ne mângâie şi ne îndeamnă înainte pe drumul nostru către ceruri, către pace.

Cântec: Serviti di quest` umile ancella           

